CELEX: 62012CN0038
Language: sl
Date: 2012-01-26 00:00:00
Title: Zadeva C-38/12: Predlog za sprejetje predhodne odločbe, ki ga je vložilo Nyíregyházi Törvényszék (Madžarska) 26. januarja 2012 – Felső-Tisza-vidéki Környezetvédelmi és Vízügyi Igazgatóság proti Mezőgazdasági és Vidékfejlesztési Hivatal Központi Szerve

28.4.2012   
            
            
               SL
            
            
               Uradni list Evropske unije
            
            
               C 126/4
            
         Predlog za sprejetje predhodne odločbe, ki ga je vložilo Nyíregyházi Törvényszék (Madžarska) 26. januarja 2012 – Felső-Tisza-vidéki Környezetvédelmi és Vízügyi Igazgatóság proti Mezőgazdasági és Vidékfejlesztési Hivatal Központi Szerve
   (Zadeva C-38/12)
   2012/C 126/08
   Jezik postopka: madžarščina
   
      Predložitveno sodišče
   
   Nyíregyházi Törvényszék
   
      Stranki v postopku v glavni stvari
   
   
      Tožeča stranka: Felső-Tisza-vidéki Környezetvédelmi és Vízügyi Igazgatóság
   
      Tožena stranka: Mezőgazdasági és Vidékfejlesztési Hivatal Központi Szerve
   
      Vprašanji za predhodno odločanje
   
   
               1.
            
            
               Ali je treba člen 143b(4) in (5) Uredbe Sveta (ES) št. 1782/2003 (1) razlagati tako, da za leto 2008 izključuje shemo enotnega plačila na površino (SAPS), ki se financira iz Evropskega kmetijskega jamstvenega sklada, za pobočja nasipov in zaščitnih zidov, zgrajenih zaradi preprečevanja poplav, tudi če so bili 30. junija 2003 in po tem datumu pašniki, zasajeni na teh nasipih, vzdrževani v dobrem stanju, redno košeni in uporabljani za pašo in gre za površine, ki se vzdržujejo v dobrem kmetijskem stanju?
            
         
               2.
            
            
               Ali je treba člen 143b(4) in (5) Uredbe (ES) št. 1782/2003 razlagati tako, da izključuje pomoč na površino za kmetijske površine, katerih uporaba je sekundarna?
            
         
      (1)  Uredba Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete ter o spremembi uredb (EGS) št. 2019/93, (ES) št. 1452/2001, (ES) št. 1453/2001, (ES) št. 1454/2001, (ES) 1868/94, (ES) št. 1251/1999, (ES) št. 1254/1999, (ES) št. 1673/2000, (EGS) št. 2358/71 in (ES) št. 2529/2001 (UL, posebna izdaja v slovenščini, poglavje 3, zvezek 40, str. 269).